als_Latn dik_Latn ron_Latn
Serisë se aparaturave te prishura ne shëndetësi i është shtuar dhe skaneri i urgjencës se Qendrës Spitalore “Nene Tereza”. Çdo dite kjo aparature kryente 65 ekzaminime nga Tirana, rrethet por dhe urgjencat e spitalit Ushtarak. Nga mëngjesi i djeshëm dhe ky skaner është prishur, ndërsa pacientet thonë se nuk dine ku te shkojnë. Nga 6 aparatura skaneri qe ka gjendje qendra spitalore “Nene Tereza”, aktualisht punojnë vetëm dy, skaneri i spitalit Onkologjik dhe atij te Neurologjisë. Burime zyrtare pranë Drejtorisë se QSUT-se tregojnë se dy aparaturat e mbetura do te punojnë vetëm për urgjencat. Rastet e planifikuara do te shtyhen. Kristo Lilollari nga Korça tregon se nuk i premton koha. Pas një ndërhyrje onkologjike, bashkëshortja e tij përveçse nuk ka siguruar dot ilaçet miliona leke, sot nuk ka bere as ekzaminimin ne skaner pasi nuk konsiderohet rast urgjent. Me dhjetëra paciente kryesisht nga rrethet, ku edhe aty nuk punojnë aparaturat, janë kthyer mbrapsht. Pavarësisht gjendjes shëndetësore, financat nuk u përballojnë dot një shërbim te tille ne privat. Plot 9 milion euro aparatura janë jashtë funksionit ne spitalet shqiptare, ku vetëm QSUT llogarit mbi 6 milion euro. Për rastin me te fundit, skanerin e urgjencës dyshohet për një defekt ne shtratin e skanerit por ende nuk dihet kostoja e riparimit. Për këtë pritet ndërhyrja e inxhiniereve te huaj. Këtë e pohoi Ministri i Shëndetësisë Beqaj, teksa duhej te raportonte ne komisionin e shëndetësisë. Por përballë informimit për plagët me te mëdha te spitaleve dhe halleve qe kane pacientet, opozita ka preferuar debatin politik për zgjedhjet ne Korçe, duke sjelle dështimin e mbledhjes. Me apo pa qellim, sot pacientet po vihen përballe dy alternativave! Te rrezikojnë duke pritur riparimin te aparaturave te prishura apo te drejtohen ne privat për një shërbim qe duhet ta ofroje shteti.
als_Latn